Mai lõpus sõudsid ettevõtte ShiShi omanikud Mart Haber ja Taivo Piller New Yorgis abieluranda. Nüüd on meeste elus veel üks rõõmus sündmus ees ootamas – nimelt liituvad nende perega peagi kaksikud, vahendavad Uudised.ee. “Beebid sünnivad Ameerikas,” rääkis Mart Haber intervjuus. Ta lisas, et tähtajaks peaks olema mardipäev ning lapsed hakkavad koos paariga loomulikult Eestis elama. Taivo Piller kinnitas, et suur põnevus on juba sees. “Nii palju, kui olen teistelt isadelt kuulnud, siis kõik ütlevad, et seda ei oska ette kujutada. Ma arvan, et see on väga äge ja väga tore aeg, mis meid ees ootamas on. Ootame seda väga.” Uudised.ee sõnul sünnivad paaril kaksikud, mis tähendab nende jaoks lausa kahekordset rõõmu.